**JEGYZŐKÖNYV**

**Készült:** BalatonszemesKözségi Önkormányzat Képviselő-testületének **2020. március 16-án** a Balatonszemesi Latinovits Zoltán Művelődési Ház földszinti termében 16 órakor kezdődő **nyilvános üléséről.**

**Jelen vannak: Meghívottak:**

Szomorú Szilárd polgármester Dr. Kelemen Csilla jegyző

Németh Kornélné alpolgármester Szántóné Pesti Amália jkv.

Benedek Balázs Szentiványi Jánosné intézményvez.

Boór Miklós Boda Lászlóné közkonyha vezető

Mórocz Viktor Havasy Tamás „Szemesért” Kft.ügyv.

Rajczi Tamás települési képviselők Mikitáné Varga Gyüngyi pü-i üi.

**Távol van:** Dr. Valkó Zsuzsanna települési képviselő

**Érdeklődő:** 7 fő

**Szomorú Szilárd polgármester** üdvözli a megjelenteket. Megállapítja, hogy a képviselő-testületből **6 fő** jelen van, ezért az ülés ***határozatképes,***és azt megnyitja. Ismerteti a napirendi pontokat.

Napirend:

1. **A polgármester jelentése a két ülés közötti fontosabb eseményekről, a lejárt határidejű határozatok végrehajtásáról és az átruházott hatáskörök gyakorlásáról**

Előterjesztő: Szomorú Szilárd polgármester

1. **Az önkormányzat által támogatott civil szervezetek beszámolóinak megtárgyalása. A civil szervezetek 2020. évi működési támogatására vonatkozó kérelmek elbírálása**

Előterjesztő: Szomorú Szilárd polgármester

1. **A közkonyha 2019. évi működése, az étkezési térítési díjak felülvizsgálata**

Előterjesztő: Szomorú Szilárd polgármester

1. **A szociális igazgatásról, és a szociális ellátások helyi rendszeréről szóló önkormányzati rendelet módosítása**

Előterjesztő: Szomorú Szilárd polgármester

1. **Aktuális, egyedi döntést igénylő ügyek**

Előterjesztő: Szomorú Szilárd polgármester

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**64/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete az alábbi napirendet tárgyalja:

1. **A polgármester jelentése a két ülés közötti fontosabb eseményekről, a lejárt határidejű határozatok végrehajtásáról és az átruházott hatáskörök gyakorlásáról**

Előterjesztő: Szomorú Szilárd polgármester

1. **Az önkormányzat által támogatott civil szervezetek beszámolóinak megtárgyalása. A civil szervezetek 2020. évi működési támogatására vonatkozó kérelmek elbírálása**

Előterjesztő: Szomorú Szilárd polgármester

1. **A közkonyha 2019. évi működése, az étkezési térítési díjak felülvizsgálata**

Előterjesztő: Szomorú Szilárd polgármester

1. **A szociális igazgatásról, és a szociális ellátások helyi rendszeréről szóló önkormányzati rendelet módosítása**

Előterjesztő: Szomorú Szilárd polgármester

1. **Aktuális, egyedi döntést igénylő ügyek**

Előterjesztő: Szomorú Szilárd polgármester

Határidő: azonnal

Felelős: Szomorú Szilárd polgármester

*Napirend tárgyalása:*

1. **A polgármester jelentése a két ülés közötti fontosabb eseményekről, a lejárt határidejű határozatok végrehajtásáról és az átruházott hatáskörök gyakorlásáról**

Előterjesztő: Szomorú Szilárd polgármester

**Szomorú Szilárd polgármester** a napirend tárgyalása előtt rövid tájékoztatást ad koronavírus járvány helyzetéről, annak terjedéséről. Kér mindenkit maradjon otthon, csak a legszükségesebb dolgok miatt hagyja el otthonát, kéri ne érintkezzenek egymással az emberek.

Elmondja, az orosz táborra érkezett két pályázat, de a jelenleg kialakult helyzet miatt most nem kerül tárgyalásra. A meghirdetett aszfaltozó gépre érkezett egy ajánlattétel. A vadgesztenyefák, és a platán fák injektálását leegyeztettük, azokat várhatóan el fogják végezni.

**Dr. Kelemen Csilla jegyző** az 500 ezer forint feletti kimutatásokkal kapcsolatban elmondja, hogy a Szemesért Kft-nek átutalásra került 7 millió forint működési támogatásként, 982 ezer forint a közvilágításra, a karácsonyi fénydekorációs eszközök vételáraként 2,5 millió forint került kifizetésre. E-on számla 895 ezer forint volt, Nyárádi Györgytől bérelt busz ez évi bérleti díja került kifizetésre 7 millió forint értékben.

**Szomorú Szilárd polgármester** kérdezi, aki egyetért az elhangzottakkal és a kiküldött írásos előterjesztésben szereplőkkel az jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**65/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő- testülete a lejárt határidejű határozatok végrehajtásáról, a polgármester két ülés közötti tevékenységéről, átruházott hatáskörök gyakorlásáról, valamint a nagyobb összegű (500 ezer Ft feletti) kifizetésekről szóló tájékoztatót és jelentést a vitában elhangzottakkal együtt, az előterjesztésben ismertetett végrehajtását illetően elfogadja, illetve tudomásul veszi.

Határidő: azonnal

Felelős: Szomorú Szilárd polgármester

1. **Az önkormányzat által támogatott civil szervezetek beszámolóinak megtárgyalása. A civil szervezetek 2020. évi működési támogatására vonatkozó kérelmek elbírálása**

Előterjesztő: Szomorú Szilárd polgármester

**Szomorú Szilárd polgármester** elmondja, a képviselő-testület munkamegbeszélésen tételesen átbeszélte valamennyi egyesületet, írásban az előterjesztést megkapták a képviselők.

Várja a hozzászólásokat.

**Kocsis Géza a Balatonszemesi KSE elnöke:** Ha elfogadták a tavalyi beszámolót, és az idei kérelmet is megszavazzák, akkor, ha lehet, az I. negyedévet utalják, a többit pedig fel kell függeszteni, mert lehet, olyan helyzetbe kerül az önkormányzat, hogy nem lesz erre összeg. Tudomásul kell venni, hogy a kialakult helyzet miatt szüneteltetik a bajnokságot, ezért lehet, hogy kevesebbe is fog kerülni. Eddig voltak költségeik, de ha lezajlik ez a vírus, akkor utána ismételten eljön egy testületi ülésre, és meglátják, mi maradt.

**Szomorú Szilárd polgármester** ezt korrekt dolognak tartja, mert most mi sem látjuk, hogy mi lesz. Az előzetes információk szerint úgy kell kalkulálni, hogy a jobbik verzió szerint ez több hónapig fog tartani, addig minden le lesz állítva.

**Tállai Ferenc érdeklődő** az iránt érdeklődik, hány civil szervezetet érint a támogatás.

**Szomorú Szilárd polgármester:** 10 szervezetet érint. Vannak olyan civil szervezetek is, amelyeket a továbbiakban a képviselő-testület nem tud támogatni. Minden Szemeshez kötődő szervezetet támogat, de vannak olyan országos szervezetek, amelyeket a mostani helyzetben nem támogat, mert sajnos nem tudjuk megtenni. A községi sportegyesületnél a képviselő-testület a megbeszélésen 5 millió forint helyett 4 millió forintot támogatott. A kialakult helyzet miatt ezzel most nem kellene foglalkozni, majd amikor újra visszaáll minden akkor térjenek vissza erre.

**Havasy Tamás a „Szemesért” Nonprofit Kft. ügyvezető igazgatója** azt kérdezi, mi a helyzet a Bűnmegelőzési Egyesülettel, az ügyészség felfüggesztette-e a működését.

**Szomorú Szilárd polgármester:** Kevés információnk van, mert ez egy egyesület, ami az önkormányzattól függetlenül tevékenykedik. Annyit tud, hogy az autó az egyesület tulajdonában van, novemberben a műszaki vizsgáztatása megtörtént. A biztosítási díj nem lett befizetve, ezért az autó rendszám tábláját be kellett szolgáltatni, az autó ki lett vonva a forgalomból. Jelenleg ez a helyzet az autóval. Ami fontos, hogy a tavalyi évben már a 200 ezer forintot sem adták oda a szervezetnek, a korábbi támogatásról szóló döntést visszavonta az akkori a testület, így tavaly már nem kapott támogatást. Az idei évben sem kap támogatást.

Kérdezi, hogy aki egyetért az írásos előterjesztés anyagával, aki elfogadja azon szervezeteknek a beszámolóját, akik elszámoltak a tavaly évben kapott támogatással, az kézfelemeléssel jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**66/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete a 2019. évi önkormányzati támogatás elszámolásáról szóló beszámolókat az alábbi szervezetek esetében elfogadja:

1. Balatonszemesi Községi Sportegyesület
2. Dél-Balaton FC
3. Nyugdíjasok Szervezeteinek Somogy M. Szövetsége
4. Református Egyház
5. Katolikus Egyház
6. Balatonszemesi Futó és Szabadidő Egyesület
7. Siófoki Állatvédő Alapítvány
8. Ordoszi Napsugár Alapítvány
9. Vöröskereszt Helyi szervezete
10. Rákóczi Szövetség

A Képviselő-testület megállapítja, hogy az alábbi szervezetektől nem érkezett elszámolás:

1. Balatonszemesi Turisztikai Egyesület
2. Egészséges Szemesi Óvodásokért Alapítvány
3. Latinovits Alapítvány
4. Transzplantációs Alapítvány a Megújult Életekért
5. Magyar Vöröskereszt Balatoni Elsősegélynyújtó Szolgálat
6. Reich Károly Általános Iskola Alapítványa
7. Balatonboglár-Balatonlelle Tűzoltóság

A Képviselő-testület felhívja a fenti szervezetek figyelmét arra, hogy 30 napon belül nyújtsák be elszámolásukat a 2019. évben kapott támogatásról.

A Képviselő-testület felkéri a polgármestert e határozat közlésére.

Határidő: 30 nap

Felelős: Szomorú Szilárd polgármester

**Szomorú Szilárd polgármester** kérdezi, hogy aki egyetért a határozati javaslatban szereplő ez évi támogatási összegekkel, az kézfelemeléssel jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**67/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete a 4/2020 (II.27.) költségvetési rendeletében meghatározott az egyesületek, alapítványok, egyházak és egyéb szervezetek támogatását szolgáló 15.000.000 Ft támogatási keretből az alábbi támogatásokat biztosítja:

1. Balatonszemesi Községi Sportegyesület 4.000.000,- Ft
2. Dél Balaton FC 2.500.000,- Ft
3. Vöröskereszt Helyi Szervezete 100.000,- Ft
4. Református egyház 100.000,- Ft
5. Katolikus egyház 100.000,- Ft
6. Balatonboglári Evangélikus Egyház 100.000,- Ft
7. Siófoki Állatvédő Alapítvány 200.000,- Ft
8. Ordoszi Napsugár Alapítvány 100.000,- Ft
9. Balatonszemesi Futó és Szabadidő Egyesület 500.000,- Ft
10. Zengos Kyos Sportegyesület 150.000,- Ft

A Képviselő-testület felhatalmazza a polgármestert, intézkedjen a 2020. évi támogatási összegek kifizetéséről és erre vonatkozó támogatási szerződéseket aláírja.

Határidő: azonnal

Felelős: Szomorú Szilárd polgármester

1. **A közkonyha 2019. évi működése, az étkezési térítési díjak felülvizsgálata**

Előterjesztő: Szomorú Szilárd polgármester

**Szomorú Szilárd polgármester:** Az előző ciklusban is szóba került már, hogy a Képviselő-testület ne 3-5 évente vizsgálja felül az étkezési térítési díjakat, hanem éves szinten kövesse az alapanyagok árainak változását. A Képviselő-testület a közkonyha vezetőjével közösen felülvizsgálta a térítési díjakat, a hivatal pénzügyes kollégája elkészítette az önköltség számításokat és próbálták úgy kialakítani a javasolt díjakat, hogy annyi legyen, amibe az önkormányzatnak is kerül az étel előállítása.

**Dr. Kelemen Csilla jegyző** ismerteti a javasolt étkezési térítési díjakat. Mini bölcsőde esetén az étkezés napi 4 alkalommal (2 főétkezés és 2 kisétkezés) térítési díja bruttó 580 forint, napközi otthonos óvoda esetében napi háromszori étkezés díja 495 forint, tanulói napközi háromszori étkezés 583 forint, tanulói ebéd egyszeri étkezés 428 forint, szociális étkezés 480 forint, konyhai dolgozók egyszeri étkezése 432 forint, alkalmazotti ebéd 900 forint, vendég étkezők 1 200 forint, vendégétkező helyi nyugdíjas 800 forint.

**Szentiványi Jánosné a Nyitnikék Óvoda és Mini Bölcsőde intézményvezetője** sokallja a bölcsődei étkezés összegét, mert az korábban 390 forint volt.

**Szomorú Szilárd polgármester:** Ezek a térítési díjak azok az önköltségi összegek, amennyibe kerül. Azt biztos nem tudjuk megvalósítani, hogy pár száz forintért adunk háromszori, vagy négyszeri étkezést.

**Szentiványi Jánosné a Nyitnikék Óvoda és Mini Bölcsőde intézményvezetője** nem vitatkozni akar, csak az óvodában háromszor étkeznek 495 forintért. A bölcsődében igaz, hogy négyszeri étkezés van, de a negyedik egy fél alma, vagy egy fél banán, és el lehet képzelni, hogy egy bölcsődés gyerek mennyit eszik. Ez az 580 forint neki mellbevágó volt, de hát biztos ennyi.

**Szomorú Szilárd polgármester:** A képviselő-testület dönthet máshogy is. 7 gyerekről van szó?

**Szentiványi Jánosné a Nyitnikék Óvoda és Mini Bölcsőde intézményvezetője:** Nem mind a 7 fizet.

**Szomorú Szilárd polgármester:** Hány gyerek fizet?

**Szentiványi Jánosné a Nyitnikék Óvoda és Mini Bölcsőde intézményvezetője:** A bölcsődében 2 fizet, az óvodában sem sok, mert a konyha számlázza, és az önkormányzat fizet. Különféle szempontok alapján fizetnek.

**Benedek Balázs képviselő** a közkonyha vezető véleményére is kíváncsi.

**Boda Lászlóné közkonyha vezető** elmondja, nem rendelhet fél banánt, vagy 100 ml-es joghurtot, nem mondhatja a pékségnek, hogy 40 grammos kifli helyett 30 grammosat hozzon, mert a rendelet annyit ír elő, tehát a darabot meg kell vennie. Nem szeretné, hogy akár a konyha, akár az önkormányzat kárára történne mindez. Nem vagyunk jótékonysági intézmény. Az óvodában vannak jobb étvágyú gyerekek, s vannak, akik keveset esznek, de darabszámra meg kell venni, és ki kell adni. Rengeteget emelkedtek az élelmiszer árak, ezért minden évben, az inflációt követően emelni kellene az árakat.

**Németh Kornélné alpolgármester** véleménye szerint arra kellene magyarázatot adni, hogy miért van ez a nagy különbség az óvodás, és a bölcsődés étkezési díjak között.

**Boda Lászlóné közkonyha vezető** elmondja, igaz, hogy egy bölcsődés négyszer étkezik, és egy kis étkezés sokszor egy TÚRÓ RUDI, gyümölcs, tejtermék, de a négyszeri étkezést ki kell adni. Ha azt számoljuk, 1 kiló banán 500 forint, akkor kb. 120 forint egy banán, ezt csak így lehet számolni. 1 db szívószálas kakaó 107 Ft+áfa. Globálisan kell nézni éves szinten, hogy beleférünk-e a keretbe, vagy sem. Egy négyszeri étkezést nem lehet egy háromszorival összehasonlítani.

**Rajczi Tamás képviselő:** Azt is bele kell számítani, hogy a nyersanyag árak szeptemberig ki tudja, mennyit fognak még emelkedni, milyen gazdasági hatása lesz a koronavírusnak.

**Szomorú Szilárd polgármester** kiszámolta, 100 forint a különbség, ami az óvodai és a bölcsődei étkezés között van, az 20 nappal számolva 1 hónapban 2 ezer forint. Tisztában van vele, hogy valakinek ez is sok, de ha ahhoz szeretné magát tartani a Képviselő-testület, amiben korábban megállapodott, hogy szeretnék legalább az önköltségi árat megkapni, akkor a tervezet szerinti összeget javasolja elfogadni. Várja a képviselők véleményét.

**Benedek Balázs képviselő:** Ha a bölcsődésnek visszavesszük az önköltségi árat, akkor jogosnak tartja a másik is.

**Szomorú Szilárd polgármester** véleménye szerint nagyon fontos lenne, hogy évente korrigálják a díjakat.

**Szentiványi Jánosné a Nyitnikék Óvoda és Mini Bölcsőde intézményvezetője** elmondja, tavaly arról volt szó, hogy évekig nem volt emelés, ezért ne egyszerre emeljék fel az árakat, hanem fokozatosan. Nem érti, miért kell szívószálas kakaót adni a gyerekeknek, amikor érkezhetne kannában is a kakaó, és akkor lehet, hogy olcsóbb lenne.

**Szomorú Szilárd polgármester:** A kannás kakaó a helyszínen lenne kiöntögetve a poharakba?

**Szentiványi Jánosné a Nyitnikék Óvoda és Mini Bölcsőde intézményvezetője:** Ahogy évtizedekkel ezelőtt is volt.

**Boda Lászlóné közkonyha vezető:** Lehetne így is.Mindig poharas kakaóra adjuk le a rendelést, de nem küldenek. Valószínű, hogy a gyártás miatt ezt a szívószálasat küldik, pedig a poharas nagyságrendekkel olcsóbb lenne. Tudomása szerint az iskolába is a szívószálasat küldik, ennek biztos gyártástechnológiai oka van.

**Szomorú Szilárd polgármester** kérdezi, amennyiben nincs több hozzászólás a napirendhez, aki egyetért az előterjesztésben szereplő rendeletmódosítással, az abban javasolt díjakkal, az jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi rendeletet alkotta:*

**Balatonszemes Községi Önkormányzat Képviselő-testületének**

**5/2020. (III.16.) számú önkormányzati rendelete**

**az intézményi térítési díjakról szóló**

**1 /2019. (I.29.) számú önkormányzati rendelet módosításáról**

/A rendelet szó szerinti szövege a jegyzőkönyv mellékletét képezi/

1. **A szociális igazgatásról, és a szociális ellátások helyi rendszeréről szóló önkormányzati rendelet módosítása**

Előterjesztő: Szomorú Szilárd polgármester

**Szomorú Szilárd polgármester** elmondja, megvizsgálta a képviselő-testület a konyháról kiszállított napi étkezéseket, és megbeszélésen abban maradtak, hogy a továbbiakban ezt térítésmentesen szállítanák ki.

**Boór Miklós képviselő:** A szociális gondozók, és a szociális ügyintéző dönti el, hogy kiknek lehet kiszállítani?

**Szomorú Szilárd polgármester:** Jelenleg van egy kialakult állapot, de azt nem fogjuk tudni bevállalni, hogy mindenkinek a faluban kiszállítjuk. Régen, amikor be lett vezetve a kiszállítási díj, az a szándék is benne volt, hogy valamilyen módon meg lehessen szűrni. Nem lenne szerencsés, hogy egy káoszos helyzet alakulna ki abból, hogy ingyenes.

**Boór Miklós képviselő** a szociális gondozóktól kérdezi, tudnak e felelősségteljesen úgy dönteni, ki az, aki valóban rászorult.

**Kovácsné Bíró Mónika szociális gondozó** úgy látja, akiknek most kiszállítanak, annak a fele a ténylegesen rászoruló.

**Dr. Kelemen Csilla jegyző:** Nem maradhat 240 forint a szállítási díj, ami egyes embereket érint, mivel a kiszállítás önköltsége 53 forint/ adag. Ennyibe kerül az Önkormányzatnak egy adag kiszállítása. Az önköltségi árnál többet nem kérhet az Önkormányzat.

**Mórocz Viktor képviselő** a csekkes befizetést említi.

**Dr. Kelemen Csilla jegyző:** Az étel kiszállítást az Önkormányzat számlázta és az érintetteknek postai csekken kellett befizetni. A postai csekkes fizetési módnak is vannak költségei.

**Mórocz Viktor képviselő** elhalasztaná a döntést.

**Dr. Kelemen Csilla jegyző** elmondja, 30 napos határidőt ki kell várni, a hatályba lépés időpontja május 1. lesz.

**Kovácsné Bíró Mónika szociális gondozó** elmondja, most jövedelemfüggő a kiszállítás díja, változó, hogy kinek mennyiért viszik.

**Dr. Kelemen Csilla jegyző:** Maximum 53 forintért lehetne kivinni.

**Benedek Balázs képviselő:** Annak nincs akadálya, hogy megállapítsuk az árat, mondhatjuk, hogy a kiszállítás bővítésére most nincs lehetőség. Összeállítunk egy listát, és hozunk egy döntést arról, kik férnek bele, és kik nem.

**Kovácsné Bíró Mónika szociális gondozó** elmondja, kizárólag a szociális étkezőknek visznek ki ebédet.

**Szomorú Szilárd polgármester** úgy véli, lehet, hogy van olyan nyugdíjas, aki jobban rá van szorulva a kiszállításra, mint egy szociális étkező.

**Boda Lászlóné közkonyha vezető** elmondja, akinek van orvosi véleménye, az jogosult a kiszállításra.

**Szomorú Szilárd polgármester:** Aki orvosilag jogosult, az kapja meg. Nem szeretné felülbírálni az orvos hatáskörét, csupán együttműködést szeretne, hogy az kapja meg, aki valóban rászorult. Mivel rengetegen vannak, mindenkit felül kellene vizsgálni. Arra van-e lehetőség, hogy döntünk, és azt mondjuk díjtalan, 1 hónapon belül nem fogjuk bővíteni, amíg nem vizsgáljuk felül az érintettek körét?

**Dr. Kelemen Csilla jegyző:** Igen. Az önkormányzat dönti el, hogy a szociális rászorultakon kívül kiknek szállítja ki az ételt.

**Szomorú Szilárd polgármester:** Javasolja ingyenessé tenni és a későbbiekben felül fogjuk vizsgálni, és jelezni fogjuk, hogy tudunk e bővíteni vagy nem.

Kérdezi, aki egyetért azzal, hogy a kiszállítás ingyenes legyen és kerüljenek felülvizsgálatra a jelenlegi személyek, akikhez ételkiszállítás folyik, az jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**68/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete támogatja az Önkormányzat által biztosított közkonyháról történő díjtalan ételkiszállítást 2020. május 1-től.

A Képviselő-testület az ételkiszállítást igénybevevők körét szükségesnek tartja felülvizsgálni és csak indokolt esetben tudja biztosítani a kiszállítást.

A Képviselő-testület felkéri a polgármestert, hogy a szociális gondozók bevonásával a felülvizsgálat elvégzéséről gondoskodjon.

Határidő: 60 nap

Felelős: Szomorú Szilárd polgármester

**Szomorú Szilárd polgármester:** A szociális igazgatásról, és a szociális ellátások helyi rendszeréről szóló önkormányzati rendelet szabályozza a szociális étkezés díját és a kiszállítás költségét. A fentiek miatt módosítani szükséges ezt a rendeletet. Az előterjesztést a képviselők megkapták. Kéri, aki egyetért a rendeletmódosítással, az jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi rendeletet alkotta:*

**Balatonszemes Községi Önkormányzat Képviselő-testületének**

**6/2020. (III. 16.) önkormányzati rendelete**

**a szociális igazgatásról és a szociális ellátások helyi rendszeréről szóló**

**7 /2015. (II.25.) önkormányzati rendelet módosításáról**

/A rendelet szó szerinti szövege a jegyzőkönyv mellékletét képezi/

1. **Aktuális, egyedi söntést igénylő ügyek**

Előterjesztő: Szomorú Szilárd polgármester

**5./1. ABG Titan 111. típusú aszfaltozó finisher és tartozékainak értékesítése**

Előterjesztő: Szomorú Szilárd polgármester

**Szomorú Szilárd polgármester** elmondja, egy ajánlat érkezett a meghirdetett aszfaltozógépre 5 500 ezer forint+áfa értékben. A Képviselő-testület az előterjesztést megkapta. Kérdezi, aki egyetért az értékesítéssel, jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**69/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete értékesíti a tulajdonában lévő ABG Titan 111 típusú aszfaltozó finishert és tartozékait a Fundaxis-3M Kft részére. A Képviselő-testület a vételi ajánlatban szereplő 5.500.000 Ft+Áfa, azaz bruttó 6.985.000,- Ft összeget elfogadja.

A Képviselő-testület felhatalmazza a polgármestert az adás-vételi szerződés aláírására.

Határidő: 15 nap

Felelős: Szomorú Szilárd polgármester

**5./2. Pályázati lehetőség ingyenes WiFi4EU hozzáférési pontok kiépítésére**

Előterjesztő: Szomorú Szilárd polgármester

**Szomorú Szilárd polgármester:** Tájékoztatja a képviselőket, hogy március 17-től lehet rá pályázni, Uniós forrásból kerülne megvalósításra 15 ezer eurós program keretében. Lényeges dolog, hogy nyertes pályázat esetén a hálózat karbantartási költségei az önkormányzatot terhelik. Javasolja benyújtani a pályázatot.

**Boór Miklós képviselő** azt kérdezi, a karbantartás költségei mit takarnak.

**Szomorú Szilárd polgármester:** Erről egyelőre nincs információja. Még nyertes pályázat esetén is mondhatjuk, hogy nem kérjük. Addig mindenképpen utánajárnak, hogy a karbantartás mekkora költséget jelentene.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**70/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete megtárgyalta az Európai Bizottság pályázati felhívását és az alábbi határozatot hozta.

Az Európai Bizottság által kiírt ingyenes WiFi4EU hozzáférési pontok kiépítésére vonatkozó pályázatban részt kíván venni, a vezeték nélküli internet-hozzáférési pont kiépítésére a Balatonszemes, Zenepavilon helyszínt jelöli meg.

A Képviselő-testület felhatalmazza a Polgármestert, hogy a fent megnevezett pályázat kapcsán a [www.WiFi4EU.eu](http://www.WiFi4EU.eu) portálon a pályázat határidőben történő beadásáról gondoskodjon.

Határidő: azonnal

Felelős: Szomorú Szilárd István polgármester

**5./3. Balatonszemes, Berzsenyi utcai szabadstrand további fejlesztése, KFE-00054-**

 **2020 pályázat kapcsán projektmenedzser biztosítása**

 Előterjesztő: Szomorú Szilárd polgármester

**Szomorú Szilárd polgármester:** Elmondja, hogya Berzsenyi utcai strand fejlesztésére megnyert pályázat projektmenedzseri feladatainak ellátására több személytől kért ajánlatot, Dr. Zádori Krisztián bruttó 500 ezer forint, MILROL Kft. bruttó 762 ezer forint, 100 Megvalósított Álom Szolgáltató Szociális Szövetkezet bruttó 650 ezer forint összegű ajánlatot adott. Mind a három ajánlat érvényes és határidőre megérkezett. A legkedvezőbb ajánlat elfogadását javasolja. Ismerteti a határozati javaslatot. Kéri, aki elfogadja, kézfelemeléssel jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**71/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete a „Balatonszemes, Berzsenyi utcai szabadstrand további fejlesztése, KFE-00054-5/2020” pályázat kapcsán, a pályázat elszámolásához projektmenedzsert biztosít. A Képviselő-testület elfogadja, hogy az alábbi személyek részére került ajánlattételi felhívás kiküldésre.

1. Dr. Zádori Krisztián E.V (Törökbálint)
2. 100 Megvalósított Álom Szolgáltató Szociális Szövetkezet (Bátya)
3. Milrol Kft (Kecskemét)

A Képviselő-testület megállapítja, hogy határidőre három ajánlat érkezett és mind a három ajánlat érvényes.

A Képviselő-testület megállapítja, hogy a legkedvezőbb ajánlatot dr. Zádori Krisztián E.V. nyújtotta be, mely összege bruttó 500.000,- Ft.

A Képviselő-testület megbízza dr. Zádori Krisztián E.V.-t a Balatonszemes, Berzsenyi utcai szabad strand további fejlesztése, KFE-00054-5/2020” pályázat projektmenedzseri feladatainak ellátásával. A Képviselő-testület az ajánlatban szereplő megbízási díjat elfogadja.

A Képviselő-testület a projektmenedzsment biztosításához szükséges bruttó 500.000,- költséget az Önkormányzat 2020. évi költségvetése felhalmozási tartalék keretének terhére biztosítja.

A Képviselő-testület felhatalmazza a Polgármestert, hogy a gondoskodjon a megbízási jogviszony létrejöttéről, a szerződést aláírja.

Határidő: 2020. március 31.

Felelős: Szomorú Szilárd polgármester

**5./4. „Balatonszemes, Berzsenyi utcai szabad strand további fejlesztése, KFE-00054-**

 **5/2020” pályázat kapcsán tervező biztosítása**

 Előterjesztő: Szomorú Szilárd polgármester

**Szomorú Szilárd polgármester:** Elmondja, hogya Berzsenyi utcai strand fejlesztésére megnyert pályázat tervezési feladatainak ellátására három tervezőtől kért ajánlatot. Kadlicskó Krisztián bruttó 615 ezer forint, Filotás Antal bruttó 660 ezer forint, Antal Anita bruttó 674 ezer forintos ajánlatot adott. Javasolja a képviselő-testületnek Kadlicskó Krisztián 615 ezer forintos ajánlatát elfogadni. Ismerteti a határozati javaslatot. Kéri, aki elfogadja, kézfelemeléssel jelezze.

 *A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**72/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete a „Balatonszemes, Berzsenyi utcai szabad strand további fejlesztése, KFE-00054-5/2020” pályázat kapcsán, az építési engedély és tervdokumentáció elkészítésére tervezőt biztosít. A Képviselő-testület elfogadja, hogy az alábbi személyek részére került ajánlattételi felhívás kiküldésre.

1. Kadlicskó Krisztián (Tab)
2. Filotás Antal (Tab)
3. Antal Anita- Antal@Antal Kft (Balatonföldvár)

A Képviselő-testület megállapítja, hogy határidőre három ajánlat érkezett és, mind a három ajánlat érvényes.

A képviselő-testület megállapítja, hogy a legkedvezőbb ajánlatot Kadlicskó Krisztián E.V. nyújtotta be, mely összege bruttó 615.000,- Ft.

A Képviselő-testület megbízza Kadlicskó Krisztián E.V.-t a Balatonszemes, Berzsenyi utcai szabad strand további fejlesztése, KFE-00054-5/2020” pályázat tervezői feladatainak ellátásával. A Képviselő-testület az ajánlatben szereplő megbízási díjat elfogadja.

A Képviselő-testület a tervező biztosításához szükséges bruttó 615.000,- költséget az Önkormányzat 2020. évi költségvetése felhalmozási tartalék keretének terhére biztosítja.

A Képviselő-testület felhatalmazza a Polgármestert, hogy gondoskodjon a megbízási jogviszony létrejöttéről, a szerződést aláírja.

Határidő: 2020. március 31.

Felelős: Szomorú Szilárd polgármester

**5./5. Balatonszemes, Bem József utcában önkormányzati tulajdonban lévő, egykor a**

 **közút kialakítása céljából önkormányzati tulajdonba adott ingatlanok tulajdonjog**

 **rendezése**

 Előterjesztő: Szomorú Szilárd polgármester

**Szomorú Szilárd polgármester** elmondja, megkeresték az ingatlantulajdonosok azzal a kéréssel, hogy a Bem utcában korábban a saját tulajdonukat képező ingatlan részeket, amelyeket akkoriban leadtak az önkormányzat részére (1-2 méteres utcafronti részről van szó), azokat adja vissza az önkormányzat részükre. A képviselő-testület beszélt róla, ezt akkoriban térítésmentesen adták át az önkormányzat tulajdonába, azonban nem valósult meg az utca további kialakítása. Ez nagyságrendileg 6 ingatlant érint. Azt javasolja a képviselő-testületnek, hogy ezt térítésmentesen az ingatlantulajdonos kérelmezők költségére, az ingatlan egybe vonása céljából adják vissza. Ismerteti a határozati javaslatot. Kéri, ha nincs más vélemény, akkor aki egyetért a javaslattal, az jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**73/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete megtárgyalta a Balatonszemes 1700/3 hrsz-ú ingatlan tulajdonosainak kérelmét és azt támogatja. A Képviselő-testület a Balatonszemes, Bem József utca kialakítása miatt egykor térítésmentesen önkormányzati tulajdonba került Balatonszemes 1697/7 hrsz-ú 215 m2 nagyságú ingatlant, Balatonszemes 1700/6 hrsz-ú 219 m2 nagyságú ingatlant, Balatonszemes 1701/3 hrsz-ú 93 m2 nagyságú ingatlant és a Balatonszemes 1702/1 hrsz-ú 77 m2 területű ingatlant, mivel a kialakult közút helyzete már nem indokolja önkormányzati tulajdonban tartását, így azt térítésmentesen magántulajdonba visszaadja az érintett ingatlantulajdonosoknak.

A Képviselő-testület kijelenti, hogy a fentiekkel kapcsolatos költségeket vállalni nem tudja, így azok az ingatlantulajdonosokat terhelik.

A Képviselő-testület felhatalmazza a polgármestert, hogy a telekalakítási eljáráshoz, valamint a tulajdonba adáshoz a szükséges jognyilatkozatokat megtegye, a szerződést aláírja.

A Képviselő-testület felkéri a polgármestert e határozat közlésére.

Határidő: 2020. december 31.

Felelős: Szomorú Szilárd polgármester

**5./6. 2020. évi közbeszerzési terv és közbeszerzési szabályzat elfogadása**

 Előterjesztő: Szomorú Szilárd polgármester

**Szomorú Szilárd polgármester:** Az önkormányzatoknak minden év március 31-ig jóvá kell hagyni az adott év közbeszerzési tervét, illetve a közbeszerzési szabályzatot felül kell vizsgálni. Erre az évre a szabad strand felújítását terveztük, ha később lesz még ilyen lehetőség, hogy közbeszerzési eljárást kell lefolytatni, akkor módosítani kell a közbeszerzési tervet. A szabályzat aktualizálása megtörtént, a képviselők az előterjesztést megkapták. Javasolja a Képviselő-testületnek, hogy fogadja el a határozati javaslatot. Kéri, aki egyetért, kéz felemléssel jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**74/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete a közbeszerzésekről szóló 2015. évi CXLIII. törvény 42. §. bekezdéseiben biztosított jogkörében eljárva Balatonszemes Községi Önkormányzat 2020. évi közbeszerzési tervét és közbeszerzési szabályzatát a határozat melléklete szerint jóváhagyja.

A Képviselő-testület felkéri a polgármestert, hogy intézkedjen a 2020. évi közbeszerzési tervnek és szabályzatnak a település hivatalos honlapján történő közzététele felől, illetve a Közbeszerzési Adatbázisba való megjelentetéséről.

Határidő: 2020. március 31.

Felelős: Szomorú Szilárd polgármester

**5./7. Ordoszi Napsugár Alapítvány által megtervezett információs táblák**

 Előterjesztő: Szomorú Szilárd polgármester

**Szomorú Szilárd polgármester** a döntés elhalasztását javasolja. Kéri, aki ezzel egyetért, jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**75/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete az Ordoszi Napsugár Alapítvány által megtervezett információs táblák megrendelése és kihelyezése tárgyában a döntést elhalasztja a soron következő képviselő-testületi ülésig.

Határidő: 2020. június 30.

Felelős: Szomorú Szilárd polgármester

**5./8. Pályázat kemping működtetésére az orosz tábor területén**

 Előterjesztő: Szomorú Szilárd polgármester

**Szomorú Szilárd polgármester** felkéri dr. Kelemen Csilla jegyzőt ismertesse a napirendi pontot.

**Dr. Kelemen Csilla jegyző** elmondja, kemping működtetésére kiírta a képviselő-testület a pályázatot. Határidőre 2 pályázati ajánlat érkezett. A kialakult járványhelyzet miatt javasolja a Képviselő-testületnek a döntés elhalasztását.

**Boór Miklós képviselő** azt kérdezi, ezzel nem hozzák-e rossz helyzetbe a pályázókat.

**Szomorú Szilárd polgármester** véleménye szerint nem, viszont jó lenne az ingatlanra a közműveket alapszinten bevinni, ha a testület támogatja. Így egy közművesített ingatlant tudnának bérbe adni. Kérdezi, aki egyetért a döntés elhalasztásával, az jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**76/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete a Balatonszemes 295 és 465 hrsz-ú ingatlanok kemping létesítése, működtetése céljából történő bérbeadásáról a döntést elhalasztja. A Képviselő-testület felkéri a polgármestert e határozat közlésére.

Határidő: 2020. június 30.

Felelős: Szomorú Szilárd polgármester

**5./9. Óvoda udvar felújítási munkálataira érkezett ajánlatok megtárgyalása**

 Előterjesztő: Szomorú Szilárd polgármester

**Szomorú Szilárd polgármester** elmondja, ajánlattételi felhívás került kiküldésre az óvoda udvar felújítására elnyert pályázat keretében. Határidőre 3 ajánlat érkezett. A Térkő és Kert Kft ajánlata bruttó 5.432.044,- Ft, a Kővágó-Ép Kft. ajánlata bruttó 5.573.198,- Ft és a Balaton-Út Kft-től bruttó 4.991.354,-Ft összegű ajánlat érkezett. A Balaton-Út Kft. adta a legkedvezőbb ajánlatot, ezt javasolja a képviselő-testületnek elfogadásra. A pályázat keretében a fedezet rendelkezésre áll, 5 millió Ft támogatást nyert az önkormányzat. Kérdezi, aki egyetért a határozati javaslattal az jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**77/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete a Magyar Falu Program keretében a “Balatonszemesi Nyitnikék Óvoda udvarának burkolatrekonstrukciója” című projekt megvalósítása kapcsán elfogadja, hogy az alábbi vállalkozások részére került kivitelezésre vonatkozó ajánlattételi felhívás kiküldésre.

1. Térkő és Kert Kft (Balatonföldvár)

2. Balaton-Út Kft (Balatonboglár)

3. Kővágó-Ép Kft(Siófok)

A Képviselő-testület megállapítja, hogy határidőre három ajánlat érkezett és mind a három ajánlat érvényes.

A Képviselő-testület megállapítja, hogy a legkedvezőbb ajánlatot a Balaton-Út Kft nyújtotta be, melynek összege bruttó 4.991.354,-Ft.

A Képviselő-testület megbízza a Balaton-Út Kft.-t a Balatonszemesi Nyitnikék Óvoda udvarának burkolatrekonstrukciós munkálatainak kivitelezésével. A Képviselő-testület az ajánlatben szereplő vállalkozói díjat elfogadja.

A Képviselő-testület felhatalmazza a Polgármestert, hogy gondoskodjon a kivitelezésre vonatkozó szerződés létrejöttéről, a szerződést aláírja.

Határidő: 2020. április 30.

Felelős: Szomorú Szilárd polgármester

**5./10. MED-CT Hungary Kft-vel megkötött szerződés meghosszabbítása**

 Előterjesztő: Szomorú Szilárd polgármester

**Szomorú Szilárd polgármester:** Elmondja, hogy március 31-én lejár a szerződés a Med-CT Kft-vel. A Kft képviselője kérte a szerződés meghosszabbítását. Javasolja, hogy a Képviselő-testület kérjen 5 millió forint foglalót. Javasolja továbbá, hogy a szerződést 2020.december 31-ig hosszabbítsák meg. Kérdezi, aki a javaslatokkal egyetért, az jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**78/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete az Önkormányzat és a MED-CT Hungary Kft. között 2018. április 23-án megkötött, már többször módosított, bérleti szerződés időtartamát 2020. december 31. napjáig meghosszabbítja. A Képviselő-testület úgy dönt, hogy a bérlőnek 2020. május 31-ig a bérleti díjból 5.000.000,-Ft-ot kell foglaló jogcímen megfizetni.

A Képviselő-testület felhatalmazza a polgármestert, hogy a szerződésmódosításról intézkedjen, és azt aláírja.

Határidő: 2020. március 31.

Felelős: Szomorú Szilárd polgármester

**5./11. Oszlár Viktória gépjármű várakozóhely megváltására vonatkozó kérelme**

 Előterjesztő: Szomorú Szilárd polgármester

**Szomorú Szilárd polgármester:** Oszlár Viktória a Képviselő-testülethez fordult, hogy a Balatonszemes Kikötő utcai üzlete fennmaradási és továbbépítési engedélyének megadásához a Siófoki Építési Hatóság felhívásának való megfelelés érdekében, 7 db gépjármű-várakozóhelyek kialakítására a jogot illetve kötelezettséget, az önkormányzattól megváltási díj ellenében meg kívánja szerezni. A Képviselő-testület 7/2010. (II.15.) önkormányzati rendeletének 7. §-a szabályozza a parkoló helyek megváltását. Ezek a parkolóhelyek közcélú használat elől továbbra sem zárhatók el. A rendelet szerint 30.000,- Ft a díja parkolóhelyenként. Ennek Áfa vonzata is van, így Oszlár Viktóriának 210.000,- Ft+ Áfa összeget kell fizetni.

A Képviselő-testület munkamegbeszélésen már tárgyalta a kérelmet. Javasolja, hogy a 225 hrsz-ú ingatlanon kerüljenek kialakításra ezek a parkolók a megváltási díj ellenében.

Kérdezi, aki egyetért a javaslattal az jelezze.

*A fentieket követően a képviselő-testület* ***6 igen szavazattal****, ellenszavazat, és tartózkodás nélkül az alábbi határozatot hozta:*

**Balatonszemes Községi Önkormányzat Képviselő-testületének**

**79/2020. (III.16.) sz. Képviselő-testületi határozata:**

Balatonszemes Községi Önkormányzat Képviselő-testülete megtárgyalta Oszlár Viktória kérelmét, és a Képviselő-testület támogatja azt. A Képviselő-testület hozzájárul, hogy a kérelmező a Balatonszemes Kikötő utcai üzlete fennmaradási és továbbépítési engedélyének megadásához a Hatóság felhívásának való megfelelés érdekében, a Balatonszemes 225. hrsz-ú ingatlanon, 7 db gépjármű-várakozóhelyek kialakítására a jogot illetve kötelezettséget, az önkormányzattól megváltási díj ellenében megkapja. A parkolóhelyek megváltási díja összesen 210.000 Ft+Áfa, melyet a kérelmezőnek a szerződés aláírásával egyidejűleg kell megfizetni. A Képviselő-testület felhívja a kérelmező figyelmét, hogy a parkolóhelyek közcélú használat elől nem zárhatók el.

A Képviselő-testület felhatalmazza a polgármestert a szerződés aláírására.

Határidő: 2020. április 30.

Felelős: Szomorú Szilárd polgármester

**6. Bejelentések**

**Szentiványi Jánosné a Nyitnikék Óvoda és Mini bölcsőde intézményvezetője** elmondja, levélben értesítették, hogy az óvodai és bölcsődei ellátást végző intézmény esetében az illetékes polgármester rendkívüli szünetet rendelhet el. Az óvodában most rendkívüli szünet van. Felhívják a figyelmet arra, hogy ahol igény van a gyermekek elhelyezésére, ott kisebb csoportokban kell megoldani, az intézményeknek biztosítani kell a gyerekek felügyeletét. Ezen kívül a gyermekétkeztetés önkormányzati feladat. Volt olyan szülő, aki érdeklődött a gyermekfelügyelet felől, mert úgy hallotta, hogy az iskolában is lesz. Neki erről nincs információja, de véleménye szerint ezt valahogy össze kellene hangolni, mert ha egy iskolás gyereknek kérik a felügyeletét, akkor egy óvodásnak is fogják kérni. Szünetek idején nagyjából 10 fő szokta kérni az óvodai ellátást, nyáron viszont egy óvodai csoport létszám szokott lenni.

**Boór Miklós képviselő:** A tankerület vezető asszony úgy döntött, csak olyan tanulónak adhatnak felügyeletet, akire a járványügyi helyzet miatt nem tudnak vigyázni, mert egészségügyi dolgozók a szülők.

**Szomorú Szilárd polgármester** véleménye, akinek van szabadsága, és megteheti, az maradjon otthon a gyerekével. Fontosnak tartja megbeszélni a szociális dolgozók, a konyha, és a Kft. helyzetét.

**Tállay Ferenc érdeklődő** véleménye szerint az elmúlt 1-2 évben nem volt szép a község virágosítása. Idén sikerül valaki mással szerződni?

**Havasy Tamás a „Szemesért” Nonprofit Kft. ügyvezető igazgatója** elmondja, mással nem sikerült szerződni. Három kertészetnek is küldtek megkeresést, és egy ajánlat érkezett. A képviselő-testülettel egyeztette, és az egynyári virág helyett több helyre évelő növényt ültetnek. Megpróbálnak úgy válogatni növényeket, hogy mindenhol lépcsőzetesen legyen kialakítva a virágágyás. A locsolással vannak gondok, de igyekeznek annyi esővizet gyűjteni, hogy meg tudják oldani a locsolást.

**Szomorú Szilárd polgármester** fontosnak tartja elmondani, hogy a strand felújítása biztosan őszre fog tolódni, mert ott annyi ember a kialakult járvány miatt nem dolgozhat együtt. Másik dolog a lomtalanítás, amire május elején került volna sor, de biztos benne, hogy az is őszre lesz halasztva. Legnagyobb felelőtlenség lenne most tavasszal megvalósítani.

**Boda Lászlóné közkonyha vezető** elmondja, arra nincs kapacitásuk, hogy az éthordókat elmosogassák. Tisztítószert kellett rendelnie, de a beszállító hipón kívül mást nem tud szállítani, tehát még kézfertőtlenítésre sincs lehetőség.

**Szomorú Szilárd polgármester** úgy gondolja, a testületnek csak azt szabad támogatnia, hogy egyszer használatos, eldobható dobozba kell kerülnie az ételnek. Azt nem lehet bevállalni, hogy bárki is megfertőződjön.

**Boda Lászlóné közkonyha vezető** úgy véli, az olcsó műanyag dobozok a forró ételt nem bírják, mert hő hatására olyan anyagok bomlanak ki belőle, amelyek egészségre ártalmasak, illetve vannak olyanok, amelyek eldeformálódnak, ezért a szállításuk nem biztonságos. Szeretne olyan megoldást, amely a nyári időszakban több településen is felmerül, hogy nem készítenek levest, hanem a főétel mennyiségét megemelik, és gyakorlatilag csak főétkezést biztosítanak. Ez gazdaságosabb lenne, mert a leveses doboz árát megspórolnánk, és a köret megnövelése nem kerülne akkora költségbe. Reméli, az emberek meg fogják érteni, hogy jelen helyzetben ilyen formában fogják az étkeztetést kapni. Szétválasztaná a szociális étkezést és a vendégétkezést.

**Boda Lászlóné közkonyha vezető** beszélt a beszállítóval, haszól neki, szerdán itt lehetnek az edények.

**Benedek Balázs képviselő** megemlíti, hogy a futóversenyre a Palm Bt-től szoktak edényeket rendelni.

**Szomorú Szilárd polgármester:** Akkor holnapra lehet azonnal rendelni. Edény már biztosan lesz. Az ésszerűség ezt diktálja, ezt meg kell érteni mindenkinek.

**Rajczi Tamás képviselő** az iránt érdeklődik, hogy a szociális gondozóknak van-e védőfelszerelésük.

**Kovácsné Bíró Mónika szociális gondozó:** Kevés a gumikesztyű.

**Szomorú Szilárd polgármester** elmondja, nagyon nehezen lehet beszerezni. Kézfertőtlenítőt is kisebb gyógyszertárakban érdemes keresni, és vannak olyan helyek, ahol ki is tudják keverni.

**Benedek Balázs képviselő** az építkezéseken dolgozók étkeztetését szüneteltetné.

**Boda Lászlóné közkonyha vezető:** Nekik is egyszer használatos edényben adnák az ételt.

**Szomorú Szilárd polgármester:** Van-e olyan személy, aki beül az étkezőbe enni?

**Boda Lászlóné közkonyha vezető:** Nincs. Ma kihelyeztek két asztalt a konyha elé, egyikre lehet tenni az üres éthordókat, másikról pedig el lehet vinni a napi ebédet. Ha pedig az idő nem engedi, a bejárat elé teszik az asztal, és nem engedik, hogy az épületbe bárki is belépjen.

**Boór Miklós képviselő** azt kérdezi, esetleg nem lehetne felállítani oda egy kis sátrat.

**Boda Lászlóné közkonyha vezető** elmondja, felmerült már a sörpad, vagy sörsátor felállítása, de attól félnek, hogy ellopják.

**Szomorú Szilárd polgármester** akkor egyszer használatos edényben történik az étel kiszállítás, leves nélkül, emelt adagban, kéri a képviselő-testületet támogatja-e. A reklámszatyrot az edénnyel együtt meg lehet vásárolni, és fel lehet akasztani az ételt a kapura.

**Boda Lászlóné közkonyha vezető** azt kéri, 10 órára érkezzen meg az összes egyszer használatos edény.

**Szomorú Szilárd polgármester:** Megoldható.

**Kovácsné Bíró Mónika szociális gondozó** elmondja, nehéz tartani az egy méter távolságot. Sok helyre mennek, ahol be kell vásárolni, adják a borítékot, és mi lesz, ha elfogy a kesztyű? A karanténban lévő kamionosokat többen látták az utcán, még a boltba is átmentek.

**Szomorú Szilárd polgármester** ezt jelezni fogja a rendőrségnek.

**Boda Lászlóné közkonyha vezető** azt kérdezi, azt nem lehetne megoldani, hogy más szállítja ki az ételt, és más gondozza az időseket?

**Szomorú Szilárd polgármester:** Meg lehet oldani.

**Németh Kornélné alpolgármester** nagyon fontosnak tartja a védőeszközök beszerzését. Személyesen az internetről rendelt magának gumikesztyűt.

**Szomorú Szilárd polgármester:** Ezt holnap reggel megtesszük.

**Benedek Balázs képviselő** azt kérdezi, hogy a bezárt intézmények takarítói közül nem tud-e valaki segíteni az étel kiszállításban.

**Szomorú Szilárd polgármester:** A hivatali autót tudjuk biztosítani, Kelemen Lászlóné tud menni, de egyedül ki tud hordani ennyi ételt?

**Kovácsné Bíró Mónika szociális gondozó** véleménye szerint 1 hétig esetleg, de ez nagyon sok munka.

**Vastag Éva a Latinovits Zoltán Művelődési Ház dolgozója** azt javasolja, kérdezzék meg Musztáné Évát, a művelődési ház takarítóját, mert lehet, hogy szívesen elvállalná.

**Szomorú Szilárd polgármester:** Úgy kellene megoldani, hogy a szociális gondozók se érintkezzenek az étel kiszállítókkal. Az óvodás ebéd is kérdésként merült fel.

**Németh Kornélné alpolgármester** elmondja, az iskolában felmérték az igényeket, és az óvodában is fel kellett mérni.

**Szomorú Szilárd polgármester:** Az a kérdés, alapban kapnak egy ebédet, és az a kérdés, ki lehetne-e szállítani az ovisnak is.

**Boda Lászlóné közkonyha vezető:** Erre nincs kapacitás, csak a szociális étkezőnek tudnak kiszállítani, akiknek eddig is szállítottak. Rendkívüli szünetre nem jár étkezés, csak a hátrányos, halmozottan hátrányos gyerekeknek. Az iskolában nincs rendkívüli szünet, ott digitális oktatás van.

**Benedek Balázs képviselő** úgy gondolja, közölni kell a szülőkkel a lehetőségeket.

**Boda Lászlóné közkonyha vezető** elmondja, plusz terhet már nem szeretnének, aki tud, jöjjön érte, de csak az, aki a jogszabályban jogosult.

**Mórocz Viktor képviselő** úgy gondolja, akinek évek óta szállították az ételt, az nem halmozott fel otthon semmi élelmet.

**Benedek Balázs képviselő** sok embert szokott látni a konyha bejáratánál.

**Boda Lászlóné közkonyha vezető:** Ők a nyugdíjasok.

**Boór Milós képviselő** azoknak nem adna ebédet, akik otthon vannak a gyerekeikkel.

**Dr. Kelemen Csilla jegyző:** A gyermekétkeztetést a jogszabályok szerint biztosítani kell, mert ezért állami támogatást kap az önkormányzat.

**Szomorú Szilárd polgármester:** Holnap meg fogjuk venni az edényeket, amelyeket beviszünk a konyhára. Mónika és Virág elmennek az időseket gondozni, Andi és Éva fogja kihordani az ebédeket abban az esetben, ha Éva is vállalja, a megszokott rend szerint.

**Szentiványi Jánosné a Nyitnikék Óvoda és Mini bölcsőde intézményvezetője** elmondja, gyermekvédelmi kedvezményben részesülő, hátrányos helyzetű gyermek van az óvodában, de halmozottan hátrányos helyzetű gyermek nincs.

**Rajczi Tamás képviselő:** Ez hány fő lenne?

**Szentiványi Jánosné a Nyitnikék Óvoda és Mini bölcsőde intézményvezetője:** Kb. 10 fő.

**Dr. Kelemen Csilla jegyző:** Ezek lenyilatkoztak, hogy nem kérnek?

**Szentiványi Jánosné a Nyitnikék Óvoda és Mini bölcsőde intézményvezetője** elmondja, még nem nyilatkoztatták le őket, mert szombaton délelőtt derült ki, hogy nem lesz óvoda.

**Dr. Kelemen Csilla jegyző:** Mivel szünet van, a hátrányos, és halmozottan hátrányos gyermekek szüleit ugyan úgy meg kell nyilatkoztatni, mint minden más szünetben. Ha igényli, akkor adni kell neki.

**Boda Lászlóné közkonyha vezető:** A jogszabály azt írja elő, hogy a rendkívüli szünetben csak a H-s, a HH-s, és a HHH-s gyerek kaphat étkezést.

**Szomorú Szilárd polgármester:** Holnap meg kellene nyilatkoztatni az érintett gyermekek szüleit.

Mivel több kérdés, javaslat hozzászólás nem volt, Szomorú Szilárd polgármester megköszönte az ülésen való részvételt, és az ülést 18.00 órakor bezárta.

Kmf.

 Szomorú Szilárd Dr. Kelemen Csilla

 polgármester jegyző